CELEX: 62016TN0731
Language: ro
Date: 2016-10-10 00:00:00
Title: Cauza T-731/16: Acțiune introdusă la 10 octombrie 2016 – Perifereia Stereas Elladas/Comisia

12.12.2016   
            
            
               RO
            
            
               Jurnalul Oficial al Uniunii Europene
            
            
               C 462/36
            
         Acțiune introdusă la 10 octombrie 2016 – Perifereia Stereas Elladas/Comisia
   (Cauza T-731/16)
   (2016/C 462/46)
   Limba de procedură: greaca
   
      Părțile
   
   
      Reclamantă: Perifereia Stereas Elladas (Lamia, Grecia) (reprezentant: K. Bakas, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei atacate nr. 4310049 din 10 august 2016 [Ref. Ares(2016) 4310049 – 10/08/2016] a Direcției Generale Ocuparea Forței de Muncă, Afaceri Sociale și Incluziune a Comisiei Europene, semnată de Directorul pentru Afaceri Sociale, prin care a fost respinsă propunerea de finanțare din 3 decembrie 2015 prezentată de consorțiul al cărui lider este reclamanta pentru Programul Comisiei Europene pentru ocuparea forței de muncă și inovare socială EASI (PROGRESS AXIS) 2014-2020 privind politicile sociale inovative în scopul realizării de reforme în cadrul serviciilor sociale cu nr. VP/2 15/011e în scopul prezentării de propuneri;
            
         
               —
            
            
               obligarea Comisiei Europene la plata cheltuielilor de judecată ale reclamantei și a onorariilor avocatului său.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv se întemeiază pe aprecierea eronată de către Comisia Europeană a conținutului propunerii reclamantei.
            
         
               2.
            
            
               Al doilea motiv se întemeiază pe încălcarea principiului proporționalității. Reclamanta susține că, presupunând că respingerea a avut loc din motive de formă, actul atacat trebuie anulat în măsura în care contravine principiilor proporționalității și bunei administrări ale dreptului Uniunii.
            
         
               3.
            
            
               Al treilea motiv se întemeiază pe încălcarea principiului egalității ca urmare a faptului că, în timp ce din cauza unor probleme tehnice au fost acordate termene suplimentare acelora dintre candidați care nu își depuseseră propunerea, aceeași posibilitate nu a fost acordată candidaților care își depuseseră propunerea și doreau să o corecteze, să o completeze sau să o clarifice.